pythainlp/thai-wiki-dataset-v3 huggingface dataset:
มิตซูบิชิเฮฟวีอินดัสทรีส์

มิตซูบิชิเฮฟวีอินดัสทรีส์  เป็นบริษัทข้ามชาติทางด้านอุตสาหกรรมหนักและวิศวกรรมของญี่ปุ่น และเป็นหนึ่งบริษัทในเครือมิตซูบิชิ ปัจจุบันผลิตตั้งแต่ ยานอวกาศ, ขีปนาวุธ, จรวด, ตอร์ปิโด, อากาศยาน, รถหุ้มเกราะ, เครื่องยนต์, ชิ้นส่วนยานยนต์, รถยก, อุปกรณ์ไฮโดรลิก, หุ่นยนต์, เรือพลเรือน, เรือรบ, เครื่องปรับอากาศ เป็นต้น ในปี 2015 ได้รับการจัดอันดับเป็นบริษัทที่ใหญ่ที่สุดเป็นอันดับที่ 27 ของญี่ปุ่น  ทั้งนี้ในยุคจักรวรรดิญี่ปุ่น บริษัทแห่งนี้ถือเป็นบริษัทเอกชนที่ใหญ่ที่สุดในญี่ปุ่น มีบทบาทสำคัญในการสร้างชาติญี่ปุ่นและเป็นหนึ่งบริษัทหลักใน ไซบัตสึ
== ประวัติ ==

ในปี 1884 อิวาซากิ ยาตาโร ผู้ก่อตั้งมิตซูบิชิ ได้เช่าโรงเหล็กในเมืองนางาซากิจากรัฐบาลญี่ปุ่น และได้เปลี่ยนชื่อเป็น โรงงานเครื่องจักรกลและอู่ต่อเรือนางาซากิ
ในปี 1887 ยาตาโรสามารถซื้อที่ดินในโยโกฮามะได้สำเร็จ โรงงาน Mitsubishi Heavy Industries - Yokohama Machinery Works จึงถือกำเนิดขึ้นภายใต้ชื่อ บริษัทอู่เรือโยโกฮามะ งานหลักคือการซ่อมบำรุงเรือ ต่อมาในปี 1893 โรงงานแห่งนี้ก็เปลี่ยนชื่อเป็น อู่ต่อเรือมิตซูบิชิของมิตซูบิชิโกะชิไคฉะ
ในปี 1905 ได้มีการจัดตั้ง อู่ต่อเรือโคเบะ ของมิตซูบิชิโกะชิไคฉะ ขึ้นที่โคเบะ
ในปี 1914 ได้มีการตั้งโรงงาน Mitsubishi Heavy Industries - Shimonoseki Shipyard & Machinery Works ขึ้นที่เมืองชิโมะโนะเซะกิ ผลิตเครื่องจักรกลอุตสาหกรรมและเรือขนส่งสินค้า
ในปี 1917 บริษัทในนางาซากิได้เปลี่ยนชื่อเป็น บริษัท อู่ต่อเรือและวิศวกรรมมิตซูบิชิ จำกัด และในปี 1934 ก็ควบรวมกับบริษัทในโคเบะ และเปลี่ยนเป็นชื่อ มิตซูบิชิเฮฟวีอินดัสทรีส์ และกลายเป็นบริษัทที่ใหญ่ที่สุดของญี่ปุ่นยุคนั้น ผลิตทั้งเรือ, เครื่องบินใบพัด, รถราง, เครื่องจักรกลหนัก ต่อมาในปี 1935 ก็มีการผนวกบริษัทอู่ต่อเรือโยโกฮามะเข้าเป็นส่วนหนึ่งของบริษัท
ภายหลังสิ้นสุดสงครามโลกครั้งที่สอง มิตซูบิชิเฮฟวีอินดัสทรีส์ได้แตกออกเป็นสามบริษัท คือบริษัทมิตซูบิชินางาซากิกลายเป็นบริษัท เวสต์เจแปนเฮฟวีอินดัสทรีส์, อู่ต่อเรือในนางาซากิกลายเป็น บริษัทวิศวกรรมและอู่ต่อเรือมิตซูบิชิ  และอู่ต่อเรือในโคเบะกลายเป็นบริษัท เซ็นทรัลเจแปนเฮฟวีอินดัสทรีส์ต่อมาในปี 1964 บริษัททั้งสามแห่งได้ควบรวมเป็นบริษัทเดียว ภายใต้ชื่อ มิตซูบิชิ เฮฟวี อินดัสทรีส์ ในการนี้ โรงงานในโคเบะถูกเปลี่ยนเป็นชื่อ Mitsubishi Heavy Industries - Kobe Shipyard & Machinery Works
== อ้างอิง ==
== แหล่งข้อมูลอื่น ==
WW2DB: Mitsubishi Military Aircraft of World War II
มิตซูบิชิ
ผู้ผลิตเครื่องบิน
บริษัทของญี่ปุ่น
บริษัทจดทะเบียนในตลาดหลักทรัพย์โตเกียว
บริษัทที่ก่อตั้งในปี พ.ศ. 2507
บริษัทที่ก่อตั้งในปี พ.ศ. 2477
ผู้ผลิตยานพาหนะทหาร
วาเลรีอุส คอร์ดุส

วาเลรีอุส คอร์ดุส (Valerius Cordus; 18 กุมภาพันธ์ ค.ศ. 1515 – 25 กันยายน ค.ศ. 1544) เป็นแพทย์และนักพฤกษศาสตร์ชาวเยอรมัน เกิดในปี ค.ศ. 1515 เรียนรู้ด้านพฤกษศาสตร์และเภสัชศาสตร์จากบิดา ก่อนเข้าเรียนที่มหาวิทยาลัยมาร์บูร์ก ต่อมาเขาได้เรียนต่อที่มหาวิทยาลัยไลพ์ซิจและทำงานที่ร้านขายยา ในปี ค.ศ. 1539 คอร์ดุสได้ย้ายไปที่เมืองวิทเทนแบร์กเพื่อสอนหนังสือและเรียนวิชาแพทย์ ปีต่อมา เขาค้นพบวิธีการสังเคราะห์อีเทอร์ และในปี ค.ศ. 1544 คอร์ดุสได้ตีพิมพ์ตำรา Historia Plantarum (ตำราพืช) จำนวน 5 เล่ม ตำรานี้เป็นหนึ่งในผลงานที่สำคัญของเขา แต่ในปีเดียวกัน คอร์ดุสเสียชีวิตด้วยไข้มาลาเรีย ผลงานที่สำคัญอีกชิ้นของเขาคือ Dispensatorium (ตำรับยา) ตีพิมพ์หลังจากเขาเสียชีวิตได้ 2 ปี ต่อมาชื่อของคอร์ดุสถูกนำไปตั้งเป็นชื่อสกุล Cordia 
== อ้างอิง ==
==แหล่งข้อมูลอื่น==
Valerius Cordus | Encyclopedia.com
Valerius Cordus - The Galileo Project
แพทย์ชาวเยอรมัน
นักพฤกษศาสตร์
เสียชีวิตจากมาลาเรีย
ฟาเบียน ดชึซกา

ฟาเบียน ดชึซกา (Fabian Drzyzga; 3 มกราคม ค.ศ. 1990 –) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดอัสเซตซอแรซอเวียเชชูฟ
== ชีวิตส่วนตัว ==
ดชึซกา เกิดในบอร์โด, ประเทศฝรั่งเศส เพราะว่าพ่อของเขา วอยแชค ดชึซกา เป็นนักวอลเลย์บอลในสังกัดฌีแอ็สอาบอร์โดของประเทศฝรั่งเศส พ่อของเขาเป็นผู้บรรยายกีฬาของช่องปอลซัส ส่วนน้องชายของฟาเบียน คือ ตอมัช เป็นอดีตนักวอลเลย์บอลและปัจจุบันเป็นผู้จัดการทีมสังกัดสโมสรซักซาแกนแจชึน-กอชแล
== ผลงานระดับอาชีพ ==
=== สโมสร ===
เขาปรากฏตัวในลีกวอลเลย์บอลโปแลนด์ ปลุสลีกา ในฐานะนักกีฬาของสังกัดอัซสออลชตึน เมื่อปี ค.ศ. 2002 ในปี ค.ศ. 2003–2008 เขาเล่นในสังกัดมอสวอราวาร์ชอวา หลังจากนั้นฤดูกาลที่ 5 เขาย้ายไปสังกัดอัซสแชญสตอคอวา (ค.ศ. 2008–2012) ในปี ค.ศ. 2012 พวกเขาได้แชมป์ซีอีวีแชลเลนจ์คัพ หลังจากที่การแข่งขันกับอัซสปอลีแตคนีกาวาร์ซอฟสกา เขาได้ย้ายออกจากสังกัดเชนสโตโควาและเริ่มเล่นในสังกัดอัซสปอลีแตคนีกาวาร์ซอฟสกา หลังจากนั้น 1 ฤดูกาล เขาเปลี่ยนสโมสรและเซ็นสัญญากับสังกัดอัสเซตซอแรซอเวียเชชูฟ ในฤดูกาล 2013/2014 พวกเขาได้แชมป์โปลิชซูเปอร์คัพ 2013 และได้รับรางวัลเหรียญเงินจากโปลิชแชมเปียนชิพ 2013/2014 หลังจากที่พ่ายให้กับสังกัดแปกีแยแอ สกราแบวคาตุฟ ในรอบชิงชนะเลิศ เมื่อวันที่ 29 มีนาคม ค.ศ. 2015 สังกัดอัสเซตซอแรซอเวียเชชูฟรวมทั้งดชึซกา ได้รับรางวัลเหรียญเงินจากการแข่งขันซีอีวีแชมเปียนส์ลีก 2014–15 นอกจากนี้เขายังได้รับรางวัลตัวเซ็ตยอดเยี่ยม ในรอบ 4 ทีมสุดท้ายของซีอีวีแชมเปียนส์ลีก ในเดือนเมษายน ค.ศ. 2015 เขาเซ็นสัญญาอีก 2 ปี จนถึง ค.ศ. 2017 และในเดือนเมษายน ค.ศ. 2015 เขาได้แชมป์เป็นสมัยแรกในการแข่งขันโปลิชแชมเปียนชิพ 2014/2015 ร่วมกับสังกัดเชชูฟ
=== ทีมชาติ ===
ดชึซกา ได้เข้าร่วมทีมชาติโปแลนด์ในปี ค.ศ. 2010 เขาได้รับรางวัลเหรียญทองแดงจากการแข่งขันวอลเลย์บอลชายชิงแชมป์ยุโรป 2011 เมื่อวันที่ 16 สิงหาคม ค.ศ. 2014 เขาได้รับเลือกให้เป็นตัวแทนทีมชาติโปแลนด์ในการแข่งขันชิงแชมป์โลกที่ประเทศโปแลนด์ เมื่อวันที่ 21 กันยายน ค.ศ. 2014 พวกเขาสามารถคว้าแชมป์วอลเลย์บอลชายชิงแชมป์โลก 2014 ได้สำเร็จ และเมื่อวันที่ 27 ตุลาคม ค.ศ. 2014 เขาได้รับเครื่องราชอิสริยาภรณ์ (Cross of Merit) จากประธานาธิบดีบรอญิสวัฟ กอมอรอฟสกี
== สังกัดสโมสร ==
อินดึกปอลอัซสออลชตึน (2002–2003)
มอสวอราวาร์ชอวา (2003–2008)
ตือตันอัซสแชญสตอคอวา (2008–2012)
อัซสปอลีแตคนีกาวาร์ซอฟสกา (2012–2013)
อัสเซตซอแรซอเวียเชชูฟ (2013–)
== เกียรติประวัติ ==
=== สโมสร ===
====ซีอีวีแชมเปียนส์ลีก====
16px 2011/2012 – ร่วมกับ อัสเซตซอแรซอเวียเชชูฟ
====ซีอีวีแชลเลนจ์คัพ====
16px 2011/2012 - ร่วมกับ อาซือแอสแชญสตอคอวา
====สโมสรภายในประเทศ====
2013/2014 16px โปลิชซูเปอร์คัพ 2013, ร่วมกับ อัสเซตซอแรซอเวียเชชูฟ
2013/2014 16px โปลิชแชมเปียนชิพ, ร่วมกับ อัสเซตซอแรซอเวียเชชูฟ
2014/2015 16px โปลิชแชมเปียนชิพ, ร่วมกับ อัสเซตซอแรซอเวียเชชูฟ
2015/2016 16px โปลิชแชมเปียนชิพ, ร่วมกับ อัสเซตซอแรซอเวียเชชูฟ
=== ทีมชาติ ===
2011 16px วอลเลย์บอลชายชิงแชมป์ยุโรป 2011
2014 16px วอลเลย์บอลชายชิงแชมป์โลก 2014
2015 16px วอลเลย์บอลชายเวิลด์คัพ 2015
=== รางวัลรายบุคคล ===
2015 ซีอีวีแชมเปียนลีก - ตัวเซ็ตยอดเยี่ยม
2015 โปลิชคัพ - ตัวเซ็ตยอดเยี่ยม
=== เครื่องราชอิสริยาภรณ์ ===
2014  Gold Cross of Merit
== อ้างอิง ==
== แหล่งข้อมูลอื่น ==
FIVB Profile
PlusLiga player profile
Asseco Resovia Rzeszów player profile 
บุคคลจากวอร์ซอ
นักวอลเลย์บอลชายชาวโปแลนด์
ผู้เล่นสโมสรวอลเลย์บอลอัสแซกอแรซอเวียแชชุฟ
นักวอลเลย์บอลในโอลิมปิกฤดูร้อน 2016
นักวอลเลย์บอลในโอลิมปิกฤดูร้อน 2020
แอลจี จี3

แอลจี จี3  เป็นสมาร์ทโฟน ประเภทแฟบเล็ต ระบบปฏิบัติการแอนดรอยด์ พัฒนาโดยแอลจี อีเลคทรอนิคส์ เปิดตัวครั้งแรกที่ประเทศเกาหลีใต้ เมื่อวันที่ 28 พฤษภาคม ค.ศ. 2014 เป็นรุ่นที่ 3 ต่อจาก แอลจี จี2
แอลจี จี3 มีการปรับปรุงใหม่เกือบทั้งหมด โดยตัวเครื่องโครงสร้างตัวเครื่องเน้นความโค้งและบาง มีเทคโนโลยีเลเซอร์ ออโต้ โฟกัส (Laser Auto Focus) ซึ่งเป็นรุ่นแรกของโลก ทำให้สามารถจับภาพได้รวดเร็วยิ่งขึ้น และปรับปรุงในส่วนของซอฟต์แวร์ให้ดียิ่งขึ้น
== อ้างอิง ==
==แหล่งข้อมูลอื่น==
สมาร์ตโฟน
อุปกรณ์แอนดรอยด์
โทรศัพท์มือถือแอลจี อีเลคทรอนิคส์
โทรศัพท์มือถือจอสัมผัส
ผลิตภัณฑ์ที่เปิดตัวในปี พ.ศ. 2557
นะบีล บิน ฏอลิบ

นะบีล บิน ฏอลิบ (نبيل بن طالب) นักฟุตบอลชาวแอลจีเรีย ปัจจุบันเล่นในตำแหน่งกองกลางให้กับอ็องเฌในลีกเอิง ประเทศฝรั่งเศส
บิน ฏอลิบเริ่มติดทีมชาติแอลจีเรียครั้งแรกในเดือนมีนาคม ค.ศ.2014 และเป็นหนึ่งในผู้เล่นทีมชาติชุดฟุตบอลโลก 2014 ที่ประเทศบราซิล และแอฟริกาคัพออฟเนชันส์ 2015 ที่ประเทศอิเควทอเรียลกินี
==ประวัติ==
===เยาวชน===
นะบีล บิน ฏอลิบเกิดที่เมืองลีล แคว้นนอร์-ปาดกาแล ประเทศฝรั่งเศส มีพ่อและแม่เป็นชาวแอลจีเรีย และได้เข้าสู่ศูนย์ฝึกฟุตบอลระดับเยาวชนของสโมสรฟุตบอลลีล โดยเขาอยู่ในทีมชุดเยาวชนของสโมสรลีลจนถึงอายุ 15 ปี ก่อนจะย้ายไปใช้ชีวิตที่ประเทศเบลเยียม เพื่อร่วมทีมเยาวชนของสโมสรมุสครง
บิน ฏอลิบเคยขอเข้าทดสอบฝีเท้ากับสโมสรฟุตบอลเบอร์มิงแฮมซิตี ก่อนจะเป็นสโมสรทอตนัมฮอตสเปอร์ที่คว้าตัวเขามาร่วมทีมชุดเยาวชนได้ในเดือนมกราคม ค.ศ.2012
ในฤดูกาล 2012–2013 บิน ฏอลิบลงสนามให้ทีมชุดเยาวชนอายุไม่เกิน 21 ปีของทอตนัมฮอตสเปอร์ 14 นัด และยิงได้ 4 ประตู โดยหนึ่งในนั้นเป็นการยิงประตูชัยพาสเปอร์เอาชนะอาร์เซนอลชุดเยาวชนได้สำเร็จ ซึ่งผลงานในระดับเยาวชนของเขาสามารถสร้างความประทับใจจนได้รับสัญญาเป็นนักฟุตบอลอาชีพจากสเปอร์ในเวลาต่อมา
===ทอตนัมฮอตสเปอร์===
นะบีล บิน ฏอลิบลงสนามให้กับทีมชุดใหญ่ของสโมสรทอตนัมฮอตสเปอร์เป็นครั้งแรก เมื่อวันที่ 22 ธันวาคม 2013 ในพรีเมียร์ลีกนัดที่ชนะสโมสรเซาท์แฮมป์ตัน 3–2 โดยเขาถูกเปลี่ยนตัวลงมาเล่นแทนมูซา แดมเบเล ในนาทีที่ 50 
ต่อมาในฤดูกาล 2014–2015 นะบีล บิน ฏอลิบยิงประตูแรกของเขาให้กับสโมสรได้เมื่อวันที่ 17 ธันวาคม ค.ศ. 2014 ในการแข่งขันฟุตบอลลีกคัพ รอบที่ 5 กับนิวคาสเซิล ยูไนเต็ด โดยในการแข่งขันลีกคัพ สโมสรทำผลงานได้ดีจนผ่านเข้าสู่รอบชิงชนะเลิศ ไปพบกับสโมสรฟุตบอลเชลซี นะบีล บิน ฏอลิบได้ลงสนามเป็นตัวจริงในนัดชิงชนะเลิศ ที่สนามกีฬาเวมบลีย์และแพ้ไป 2–0
==ทีมชาติ==
นะบีล บิน ฏอลิบได้เล่นในระดับทีมชาติครั้งแรก ในเดือนพฤศจิกายน ค.ศ.2012 โดยเขาลงเล่นให้กับทีมชาติฝรั่งเศสชุด U-19
==อ้างอิง==
==แหล่งข้อมูลอื่น==
นักฟุตบอลชาวแอลจีเรีย
นักฟุตบอลทีมชาติแอลจีเรีย
ผู้เล่นในฟุตบอลโลก 2014
ผู้เล่นสโมสรฟุตบอลทอตนัมฮอตสเปอร์
ผู้เล่นในพรีเมียร์ลีก
ตลาดหลักทรัพย์กัวลาลัมเปอร์

ตลาดหลักทรัพย์กัวลาลัมเปอร์ (Bursa Saham Kuala Lumpur) มีขึ้นเมื่อปี 1930 เมื่อ สมาคมนายหน้าซื้อขายหุ้นสิงคโปร์ ถูกจัดตั้งขึ้น เป็นอย่างเป็นทางการ องค์กรการค้า ในหลักทรัพย์มลายา
ตลาดหลักทรัพย์มาเลเซีย ได้ก่อตั้งขึ้นอย่างเป็นทางการ เมื่อปี 1964 และในปีต่อไป ด้วยการแยกประเทศมาเลเซีย และสิงคโปร์ การแลกเปลี่ยนหุ้นสามัญ แต่ยังคงปฏิบัติงาน ภายใต้ชื่อ ตลาดหลักทรัพย์มาเลเซียและสิงคโปร์ (SEMS)
== อ้างอิง ==
== แหล่งข้อมูลอื่น ==
Bursa Malaysia (formerly known as Kuala Lumpur Stock Exchange) เว็บไซต์อย่างเป็นทางการ
Bursa Malaysia ตลาดหลักทรัพย์มาเลเซีย
บริษัทของมาเลเซีย
กัวลาลัมเปอร์
ตลาดหลักทรัพย์อินโดนีเซีย

ตลาดหลักทรัพย์อินโดนีเซีย (Bursa Efek Indonesia) เป็นฐานการแลกเปลี่ยนหุ้นในกรุงจาการ์ตา ประเทศอินโดนีเซีย มักรู้จักกันดีก่อนหน้านี้ในชื่อ ตลาดหลักทรัพย์จาการ์ตา (JSX) ก่อนที่จะเปลี่ยนชื่อในเปลี่ยนชื่อเป็น ตลาดหลักทรัพย์ซูราบายา (SSX) ในปี ค.ศ. 2007 และสิ้นสุดในปี ค.ศ. 2012 ตลาดหลักทรัพย์อินโดนีเซียมีบริษัทจดทะเบียนจำนวน 462 รายการ โดยมีมูลค่าตลาดรวม 426.78 พันล้านดอลลาร์
== กฎระเบียบ ==
=== ชั่วโมงการซื้อขาย ===
ในปี 2014 ดัชนีตลาดหลักทรัพย์เปิดเวลา 08.00-17.40 ตามเวลาในประเทศอินโดนีเซีย ซึ่งแบ่งออกเป็นช่วงต่อไปนี้:
เปิดขาย (07.30-08.00)
เซสชั่นที่ 1 (วันจันทร์-วันพฤหัสบดี เวลา 08.30-12.30, วันศุกร์ 08.30-11.30)
พักกลางวัน (วันจันทร์-วันพฤหัสบดี 12.30-13.30, วันศุกร์ 11.30-14.00)
เซสชั่นที่ 2 (วันจันทร์-วันพฤหัสบดี 13.30-17.00, วันศุกร์ 14.00-17.00)
กับผลกระทบจากวันที่ 17 เมษายน 2014, ตลาดเปิดเวลา 08.00 ถึง 17.40, ทำให้ต้องเปลี่ยนแปลงช่วงเวลาไป ดังต่อไปนี้:
เปิดขาย (07.45-07.55)
เซสชั่นที่ 1 (วันจันทร์-วันพฤหัสบดี เวลา 08.00-12.30, วันศุกร์ 08.00-11.30)
พักกลางวัน (วันจันทร์-วันพฤหัสบดี 12.30-13.30, วันศุกร์ 11.30-14.00)
เซสชั่นที่ 2 (วันจันทร์-วันพฤหัสบดี เวลา 13.30-16.50, วันศุกร์ 14.00-16.50) ซึ่งประกอบด้วย:
การค้าปกติ (วันจันทร์-วันพฤหัสบดี เวลา 13.30-17.30, วันศุกร์ 14.00-17.30)
การค้าการเจรจาต่อรอง (วันจันทร์-วันพฤหัสบดี เวลา 13.30-17.30, วันศุกร์ 14.00-17.30)
นอกจากนี้, เซสชั่นที่ปิดแบ่งออกเป็นสองช่วง คือ:
การค้า ก่อน-ปิด (17.30-17.35)
การค้า หลัง-ปิด (17.40-18.00)
== แหล่งข้อมูลอื่น ==
ตลาดหลักทรัพย์อินโดนีเซีย
== อ้างอิง ==
เศรษฐกิจของประเทศอินโดนีเซีย
ตลาดหลักทรัพย์
ตลาดหลักทรัพย์รีกา

ตลาดหลักทรัพย์รีกา ปัจจุบันชื่อ "แนสแด็ก โอเอ็มเอ็กซ์ รีกา" เป็นตลาดหลักทรัพย์ที่อยู่ในเมืองรีกา ประเทศลัตเวีย แนสแด็ก โอเอ็มเอ็กซ์ เป็นผู้ดูแล ซึ่งยังดำเนินการแลกเปลี่ยนในประเทศสหรัฐอเมริกา, เดนมาร์ก, สวีเดน, ฟินแลนด์, ไอซ์แลนด์, อาร์เมเนีย, ลิทัวเนีย และเอสโทเนีย ซึ่งตลาดเปิดขายล่วงหน้าช่วงเวลา 08:30 ถึง 10:00 ซื้อขายปกติเวลา 10:00 ถึง 16:00 และซื้อขายโพส-มาร์เกตเวลา 16:00 ถึง 16:30
== อ้างอิง ==
ตลาดหลักทรัพย์
ประเทศลิทัวเนีย
โบโด อิลก์เนอร์

โบโด อิลก์เนอร์ (Bodo Illgner) เกิดเมื่อวันที่ 7 เมษายน พ.ศ. 2510 เป็นอดีตนักฟุตบอลชาวเยอรมัน ผู้ที่เล่นในตำแหน่งผู้รักษาประตูให้กับแอร์สเทอเอฟเซเคิล์น สโมสรฟุตบอลเรอัลมาดริด และทีมชาติเยอรมนีตะวันตก เขายังเป็นผู้รักษาประตูคนแรกที่คลีนชีตส์สำเร็จในนัดชิงชนะเลิศฟุตบอลโลก ทำให้เยอรมนีตะวันตกชนะอาร์เจนตินา 1–0 ในนัดชิงชนะเลิศฟุตบอลโลก 1990 เขาเป็นผู้รักษาประตูที่มีความสามารถในสถานการณ์ตัวต่อตัว
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในบุนเดิสลีกา
ผู้เล่นแอร์สเทอ เอ็ฟเซ เคิลน์
ผู้เล่นในลาลิกา
ผู้เล่นสโมสรฟุตบอลเรอัลมาดริด
ผู้เล่นในฟุตบอลชิงแชมป์แห่งชาติยุโรป 1988
ผู้เล่นในฟุตบอลโลก 1990
ผู้เล่นในฟุตบอลชิงแชมป์แห่งชาติยุโรป 1992
ผู้เล่นในฟุตบอลโลก 1994
ผู้เล่นในชุดชนะเลิศฟุตบอลโลก
นักฟุตบอลต่างชาติในประเทศสเปน
ผู้รักษาประตูฟุตบอล
สุตสาย หัสดิน

พลตรี สุตสาย หัสดิน เป็นอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตหัวหน้าขบวนการกระทิงแดง ในช่วงเหตุการณ์ 6 ตุลา
พลตรี สุตสาย หัสดิน ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร วันเสาร์ที่ 15 ธันวาคม 2544
== การทำงาน ==
พล.ต.สุตสาย เคยรับราชการทหาร และเคยเป็นแกนนำก่อตั้งขบวนการกระทิงแดง ในช่วงปี พ.ศ. 2517 ในขณะดำรงตำแหน่งนายทหารกองอำนวยการรักษาความมั่นคงภายในราชอาณาจักร ซึ่งในช่วงกลางปี พ.ศ. 2518 พล.ต.สุตสาย ได้รวบรวมสมาชิกกว่า 25,000 คน ส่วนใหญ่เป็นนักศึกษาอาชีวะ เข้าไปมีบทบาทสำคัญในการเดินขบวนประท้วงจอมพลถนอม กิตติขจร แต่แตกกับศูนย์กลางนิสิตนักศึกษาแห่งประเทศไทย เพราะเห็นว่ากลุ่มดังกล่าวรับแนวคิดคอมมิวนิสต์มาอย่างชัดเจน ขบวนการกระทิงแดง นำโดย พล.ต.สุตสาย เป็นกองเยาวชนของขบวนการนวพล
ในปี พ.ศ. 2524 พล.ต.สุตสาย ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกเปรม ติณสูลานนท์ ต่อมาในเดือนธันวาคมของปีเดียวกัน พล.ต.สุตสาย พร้อมกับรัฐมนตรีอีก 7 คน ได้ลาออกจากตำแหน่งในคณะรัฐมนตรีคณะดังกล่าว
== เครื่องราชอิสริยาภรณ์ ==
== อ้างอิง ==
ทหารบกชาวไทย
นักการเมืองไทย
รัฐมนตรีประจำสำนักนายกรัฐมนตรีไทย
บุคคลที่เกี่ยวข้องกับเหตุการณ์ 6 ตุลา
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเหรียญจักรมาลา
ชิว อี้ เวย์

ชิว อี้ เวย์ (; Chew Yi Wei; 16 ตุลาคม ค.ศ. 1995 —) เป็นนักกระโดดน้ำชายจากประเทศมาเลเซีย
== แหล่งข้อมูลอื่น ==
ประวัติ  ค้นหาจาก glasgow2014.com
บุคคลจากรัฐเซอลาโงร์
ชาวมาเลเซียเชื้อสายจีน
นักกระโดดน้ำชาวมาเลเซีย
นักกีฬาเหรียญทองแดงเอเชียนเกมส์ชาวมาเลเซีย
นักกีฬาเหรียญทองซีเกมส์ชาวมาเลเซีย
อะห์มัด อัมชาร์ อัซมัน

อะห์มัด อัมชาร์ บิน อัซมัน (Ahmad Amsyar bin Azman; 28 สิงหาคม ค.ศ. 1992 —) เป็นนักกระโดดน้ำชายชาวมาเลเซีย ในปี ค.ศ. 2015 เขาเข้าร่วมการแข่งขันกีฬาทางน้ำชิงแชมป์โลก 2015
== อ้างอิง ==
== แหล่งข้อมูลอื่น ==
Profile  at the glasgow2014.com
บุคคลจากรัฐปะลิส
นักกระโดดน้ำชาวมาเลเซีย
นักกีฬาเหรียญเงินเอเชียนเกมส์ชาวมาเลเซีย
นักกีฬาเหรียญทองซีเกมส์ชาวมาเลเซีย
นักกีฬาเหรียญทองแดงซีเกมส์ชาวมาเลเซีย
ชาวมาเลเซียเชื้อสายมลายู
มุสลิมชาวมาเลเซีย
เกาะมาลาปัสกัว

เกาะมาลาปัสกัว (Malapascua) เป็นเกาะขนาดเล็กในประเทศฟิลิปปินส์ อยู่ในทะเลวิซายาส ห่างจากจุดเหนือสุดของเกาะเซบูไปทางเหนือซึ่งเป็นช่องแคบน้ำตื้นเป็นระยะทาง 6.8 กิโลเมตร การบริหารราชการส่วนท้องถิ่นอยู่ในเขตตำบลโลกอน ดาอันบันตายัน เกาะเซบู ตัวเกาะมาลาปัสกัวมีพื้นที่เพียงราว 2.5×1 ตารางกิโลเมตร มีหมู่บ้านบนเกาะ 8 หมู่บ้าน
เกาะมาลาปัสกัวมีชื่อเสียงเมื่อต้นทศวรรษที่ 1990 ในฐานะจุดดำน้ำที่น่าสนใจ ก่อนหน้านั้น เกาะมาลาปัสกัวเป็นเกาะที่รู้จักกันทั่วไปเพราะมีหาดทรายขาวกว้างใหญ่ที่เรียกว่าเบาน์ตีบีช แต่ชื่อเสียงในปัจจุบันมาจากแนวปะการังรอบเกาะ รวมถึงหน้าผาปะการัง ที่สวยงาม รวมถึงความโดดเด่นในจุดที่ห่างเกาะเช่นที่เกาะกาโต ที่ตื้นโมนาด และที่ตื้นเกมด ที่ตื้นโมนาดเป็นที่ราบสูงซึ่งนักดำน้ำจะพบปลาฉลามหางยาวและปลากระเบนราหูได้เป็นประจำ
อาชีพของชาวเกาะมาลาปัสกัวส่วนใหญ่เป็นอาชีพเกี่ยวกับการบริการนักท่องเที่ยว และมีบางส่วนที่หาเลี้ยงชีพด้วยการประมงพื้นบ้าน

ในทางศาสนา มีความเชื่อว่า เกาะมาลาปัสกัว หรือตำบลโลกอน เป็นที่ซึ่งแม่พระแห่งผู้ถูกทอดทิ้งทรงแสดงปาฏิหาริย์เมื่อราว ค.ศ. 1890 ในสมัยที่บนเกาะมีเพียง 9 ครอบครัวในตระกูลมอนเตกลาร์ เดโอกราเดส โรซาเลส กุลฟาน รูบีโอ โบโฮล และบรูเชส อาศัยอยู่ กล่าวกันว่ารูปแม่พระที่ทำด้วยไม้รูปนี้ไม่มีวันไหม้ไฟ และเมื่อ ค.ศ. 1907 บาทหลวงประจำเขต ภราดาอีโนเชนเตส มากา จึงได้ถวายพระนามแก่ไม้ศักดิ์สิทธิ์ตามคำขอร้องของชาวเกาะ แต่เรื่องเล่าในท้องถิ่นบอกว่าพระรูปที่เห็นในปัจจุบันเป็นพระรูปที่ขยายใหญ่ขึ้นได้เองจากขนาดเริ่มแรก ผู้ศรัทธาจากทั่วประเทศฟิลิปปินส์และจากต่างประเทศจะหลั่งไหลมาบูชาแม่พระในวันฉลอง คือวันที่ 11 และ 12 พฤษภาคม โบสถ์ที่เดิมสร้างด้วยไม้มะพร้าวและมุงทางมะพร้าวปัจจุบันเป็นอาคารสร้างด้วยเหล็กและปูน
ชาวเกาะมาลาปัสกัวดั้งเดิมเลื้ยงชีพด้วยการประมง และพึ่งพาผลิตผลทางการเกษตร เช่นข้าวโพดและข้าว จากเกาะใหญ่ข้างเคียง เช่นเกาะเซบูและเกาะเลย์เต แต่เมื่อประชากรที่เพิ่มขึ้นในขณะที่จำนวนปลาลดน้อยลง การท่องเที่ยวได้กลายมาเป็นแหล่งอาชีพใหม่ของชาวเกาะ ปัจจุบันนี้ชาวเกาะส่วนมากมีอาชีพที่เกี่ยวข้องกับการท่องเที่ยวทั้งโดยตรงและโดยอ้อม การท่องเที่ยวที่ขยายตัวอย่างรวดเร็วทำให้คนต่างถิ่นเข้ามาอาศัยบนเกาะมากขึ้น ความต้องการที่อยู่อาศัยจึงเพิ่มขึ้นด้วย แต่ข้อจำกัดทางทุนทรัพย์ซึ่งทำให้บนเกาะไม่มีท่าเรือสำหรับเรือขนาดใหญ่กลับเป็นเหตุให้การก่อสร้างไม่อาจขยายตัวตามได้ทัน
==ที่ตื้นโมนาด==

จุดดำน้าอันดับหนึ่งของเกาะมาลาปัสกัวคือที่ตื้นโมนาด (Monad Shoal) ที่นี่เป็นสถานีทำความสะอาดตามธรรมชาติสำหรับปลาใหญ่ อยู่ห่างจากเกาะมาลาปัสกัว 7.8 กิโลเมตร ที่พิกัด  ใช้เวลาเดินทางด้วยเรือ 30-35 นาที สัณฐานของที่ตื้นเป็นแท่งหินแนวนอนยาว 1.5 กิโลเมตร มีขอบผาที่ดิ่งลงไปในความลึกถึง 200 เมตร
ที่ตื้นโมนาดมีชื่อเสียงมากในฐานะเป็นจุดดำน้ำแห่งเดียวในโลกที่ปลาฉลามหางยาวปรากฏตัวให้เห็นได้เป็นประจำตอนก่อนรุ่งถึงย่ำรุ่ง เพื่อมาใช้บริการของปลาพยาบาล (bluestreak cleaner wrasse) และปลาเขียวพระอินทร์ (moon wrasse) ในการขจัดปรสิตภายนอก เช่น ปรสิตชนิด gnathiids ออกจากผิวหนัง รวมถึงการทำความสะอาดเหงือกและปาก
ที่ตื้นแห่งนี้ยังดึงดูดปลากลางน้ำอีกหลายชนิด เช่น ปลากระเบนปิศาจ และ ปลากระเบนนก ปลาตามฤดูกาลได้แก่ปลากระเบนราหูและปลาฉลามหัวค้อน แต่ที่นี่ไม่มีปะการังเหลือยู่เนื่องจากการหาปลาแบบทำลายล้างในอดีต เช่นเดียวกับในทะเลอีกหลายแห่งของประเทศฟิลิปปินส์
==แหล่งข้อมูลอื่น==
เว็บไซต์อย่างเป็นทางการของเทศบาล
เกาะในประเทศฟิลิปปินส์
จังหวัดเซบู
แซร์ฌ ซาร์กซียัน

แซร์ฌ อาซาตี ซาร์กซียัน (Սերժ Ազատի Սարգսյան; เกิดวันที่ 30 มิถุนายน พ.ศ. 2497) เป็นประธานาธิบดีคนที่ 3 ของอาร์มีเนีย ได้รับการเลือกตั้งเมื่อเดือนกุมภาพันธ์ พ.ศ. 2551 โดยการสนับสนุนของพรรคสาธารณรัฐ พรรคที่เขาทำหน้าที่เป็นประธาน และได้เริ่มปฏิบัติงานในเดือนเมษายน พ.ศ. 2551
==อ้างอิง==
ประธานาธิบดีอาร์มีเนีย
นายกรัฐมนตรีอาร์มีเนีย
รัฐมนตรีว่าการกระทรวงกลาโหมอาร์มีเนีย
บุคคลจากสเตพานาแกร์ต
กลุ่มภาษาอิระควอย

กลุ่มภาษาอิระควอย เป็นตระกูลภาษาของกลุ่มปฐมชาติและกลุ่มชนพื้นเมืองอเมริกันในสหรัฐอเมริกา ภาษาเหล่านี้เป็นที่รู้จักว่าไม่มีพยัญชนะที่มีตำแหน่งเกิดเสียงจากริมฝีปาก ภาษาในกลุ่มอิระควอยเป็นภาษาประกอบรูปคำซับซ้อน (แต่ละคำประกอบด้วยหน่วยคำจำนวนมาก) ส่วนหลักของวลีหรือประโยคในภาษากลุ่มนี้จะเป็นส่วนที่มีการบ่งชี้ด้วยการแปรของหน่วยคำเพื่อสะท้อนความสัมพันธ์ทางวากยสัมพันธ์
ทุกวันนี้ภาษากลุ่มอิระควอยที่ยังคงหลงเหลืออยู่ได้สูญหายไปส่วนมาก (ยกเว้นภาษาของชนเผ่าเชโรคีและโมฮอว์ก) เหลืออยู่เพียงเหล่าผู้พูดอาวุโสไม่กี่คน
== เชิงอรรถ ==
== อ้างอิง ==
.
.
.
.
.
.
.
.
.
== แหล่งข้อมูลอื่น ==
Driver, Harold E. 1969. Indians of North America. 2nd edition. University of Chicago Press. ISBN 9780226164670
Ruttenber, Edward Manning. 1992 [1872]. History of the Indian tribes of Hudson's River. Hope Farm Press.
Snow, Dean R. 1994. The Iroquois. Blackwell Publishers. Peoples of America. ISBN 9781557862259
Snow, Dean R.; Gehring, Charles T; Starna, William A. 1996. In Mohawk country: early narratives about a native people. Syracuse University Press. An anthology of primary sources from 1634-1810.
ภาษาในสหรัฐ
ท่าอากาศยานนานาชาติย่างกุ้ง

ท่าอากาศยานนานาชาติย่างกุ้ง (พม่า: ရန်ကုန်အပြည်ပြည်ဆိုင်ရာလေဆိပ်)  เป็นท่าอากาศยานที่ตั้งอยู่ในตำบลมีนกะลาโดน ทางเหนือ 15 กิโลเมตรจากตัวเมืองย่างกุ้ง ดำเนินงานโดยรัฐบาล เป็นท่าอากาศยานนานาชาติแห่งหลักของพม่า และเป็นท่าอากาศยานที่ใหญ่เป็นอันดับ 3 ของประเทศ รองจากท่าอากาศยานนานาชาติมัณฑะเลย์ และท่าอากาศยานนานาชาติเนปยีดอ
อาคารผู้โดยสารหลังเก่าปัจจุบันถูกใช้งานสำหรับเที่ยวบินภายในประเทศ ในขณะที่อาคารผู้โดยสารหลังใหม่ที่เริ่มเปิดใช้งานเมื่อ พฤษภาคม พ.ศ. 2550 ถูกใช้งานเพื่อเที่ยวบินระหว่างประเทศ สนามบินแห่งนี้สามารถรองรับผู้โดยสารได้ 2.7 ล้านคนต่อปี อย่างไรก็ตาม ในปัจจุบันจำนวนผู้โดยสารกลับเกินขีดความสามารถ โดยในปี พ.ศ. 2555 มีปริมาณผู้โดยสารถึง 3.1 ล้านคน ทั้งนี้ในปัจจุบัน กำลังมีการก่อสร้างอาคารผู้โดยสารหลังใหม่ ซึ่งจะช่วยเพิ่มขีดความสามารถของสนามบินให้รองรับผู้โดยสารได้ 6 ล้านคนต่อปี คาดว่าการก่อสร้างจะแล้วเสร็จภายในสิ้นปี พ.ศ. 2558 ก่อสร้างโดยบริษัทรับเหมาก่อสร้างของสิงคโปร์
สนามบินแห่งนี้เดิมเป็นลานบินสำหรับเครื่องบินรบของกองทัพอังกฤษและสหรัฐอเมริกาในยุคสงครามโลกครั้งที่สอง ซึ่งภายหลังสงครามก็ได้มีการก่อสร้างเป็นท่าอากาศยาน
== เที่ยวบินและจุดหมาย ==
==จุดหมายยอดนิยม==
ข้อมูล ณ เมษายน พ.ศ. 2561
== อ้างอิง ==
ย่างกุ้ง
สิ่งก่อสร้างในย่างกุ้ง
สาธารณรัฐโครเอเชียแห่งเฮิร์ตเซก-บอสเนีย

สาธารณรัฐโครเอเชียแห่งเฮิร์ตเซก-บอสเนีย (Croatian Republic of Herzeg-Bosnia; Hrvatska Republika Herceg-Bosna) เป็นหน่วยการเมืองแห่งหนึ่งซึ่งดำรงอยู่ในสาธารณรัฐบอสเนียและเฮอร์เซโกวีนาระหว่าง ค.ศ. 1991 ถึง ค.ศ. 1994 ในช่วงสงครามบอสเนีย ดินแดนนี้ได้รับการประกาศจัดตั้งเมื่อวันที่ 18 พฤศจิกายน ค.ศ. 1991 โดยใช้ชื่อว่า ประชาคมโครเอเชียแห่งเฮิร์ตเซก-บอสเนีย (Croatian Community of Herzeg-Bosnia) และอ้างว่าเป็น "หน่วยรวมทางการเมือง วัฒนธรรม เศรษฐกิจ และดินแดน" ซึ่งเป็นเอกเทศอยู่ภายในดินแดนของบอสเนียและเฮอร์เซโกวีนา บรรดาผู้นำของเฮิร์ตเซก-บอสเนียไม่เคยประสบความสำเร็จในการแยกตัวจากบอสเนียและเฮอร์เซโกวีนา และไม่เคยยอมรับอย่างเปิดเผยว่ามีเป้าหมายดังกล่าวโดยใช้ภาษาดังกล่าว
อย่างไรก็ตาม เมื่อวันที่ 26 กุมภาพันธ์ ค.ศ. 2001 คณะตุลาการอาญาระหว่างประเทศสำหรับอดีตยูโกสลาเวียได้มีคำวินิจฉัยว่า เฮิร์ตเซก-บอสเนียได้รับการจัดตั้งขึ้นโดยมีจุดประสงค์ที่จะแยกตัวออกจากบอสเนียและเฮอร์เซโกวีนาและไปรวมกับโครเอเชีย ตามความเห็นของคณะตุลาการฯ ความปรารถนาเหล่านั้น (ซึ่งได้รับการสนับสนุนจากสาธารณรัฐโครเอเชีย) เป็นที่ประจักษ์โดยเฉพาะอย่างยิ่งจากการที่เฮิร์ตเซก-บอสเนียประกาศใช้ภาษาโครเอเชียและหน่วยเงินดีนาร์ของโครเอเชีย และจากการที่สาธารณรัฐโครเอเชียมอบความเป็นพลเมืองโครเอเชียแก่ชาวโครแอตในบอสเนียและเฮอร์เซโกวีนา ศาลรัฐธรรมนูญแห่งสาธารณรัฐบอสเนียและเฮอร์เซโกวีนาประกาศให้ประชาคมโครเอเชียแห่งเฮิร์ตเซก-บอสเนียไม่ชอบด้วยกฎหมายเมื่อวันที่ 14 กันยายน ค.ศ. 1992
สาธารณรัฐโครเอเชียแห่งเฮิร์ตเซก-บอสเนียยุติการดำรงอยู่อย่างเป็นทางการในปี ค.ศ. 1994 โดยรวมเข้ากับสหพันธรัฐบอสเนียและเฮอร์เซโกวีนา (หน่วยการปกครองของสาธารณรัฐบอสเนียและเฮอร์เซโกวีนา) หลังจากที่ทางการสาธารณรัฐโครเอเชียและทางการสาธารณรัฐบอสเนียและเฮอร์เซโกวีนาร่วมลงนามในความตกลงวอชิงตัน เมืองหลวงอย่างเป็นทางการของเฮิร์ตเซก-บอสเนียคือเมืองมอสตาร์ส่วนตะวันตก อย่างไรก็ตาม เนื่องจากในขณะนั้นมอสตาร์อยู่ในพื้นที่สงคราม ศูนย์กลางการปกครองที่มีประสิทธิภาพจึงอยู่ที่เมืองกรูเด
== อ้างอิง ==
== แหล่งข้อมูลอื่น ==
Text of Washington Agreement 
Herzeg Bosnia Canton/County
War in BiH from Croatian point of view
Offical website
รัฐสิ้นสภาพในคาบสมุทรบอลข่าน
รัฐและดินแดนที่ก่อตั้งในปี พ.ศ. 2535
รัฐและดินแดนที่สิ้นสุดในปี พ.ศ. 2537
 
ประเทศบอสเนียและเฮอร์เซโกวีนา
สงครามบอสเนีย
ยศทหารแอฟริกาใต้

ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพแอฟริกาใต้ ในห้วงเวลาต่างๆ โครงสร้างชั้นยศได้รับแบบธรรมเนียมมาจากกองทัพสหราชอาณาจักร.
== สัญญาบัตร ==
ยศทหารสัญญาบัตรของ กองทัพอากาศ และ บริการสาธารณสุขทหาร ใช้ระบบ เครื่องหมายยศทหารเดียวกับยศกองทัพบก ทุกประการ อนึ่งในปี ค.ศ. 2002 กองทัพอากาศ ได้เปลี่ยนแปลงระบบยศทหาร โดยยกเลิกรูปแบบยศเดิม (ยุคการถือผิว) ไปใช้ระบบยศของกองทัพอากาศสหราชอาณาจักร
=== กองทัพบก ===
=== กองทัพเรือ ===
=== กองทัพอากาศ ===
=== ตำรวจ ===
=== พยาบาลเซนต์จอห์น ===
== ประทวน ==
=== กองทัพบก ===
=== กองทัพเรือ ===
=== กองทัพอากาศ ===
=== ตำรวจ ===
== ดูเพิ่ม ==
การเปรียบเทียบยศทหารของเครือจักรภพ
== อ้างอิง ==
=== เชิงอรรถ ===
=== บรรณานุกรม ===
== แหล่งข้อมูลอื่น ==
ยศทหารแอฟริกาใต้. 
อ
กองทัพแอฟริกาใต้
บาคีร์ อีเซตเบกอวิช

บาคีร์ อีเซตเบกอวิช (บอสเนีย: Bakir Izetbegović) เป็นผู้นำชาวมุสลิมบอสเนียและยังเป็นหนึ่งในสามของสมาชิกคณะประธานาธิบดีบอสเนียและเฮอร์เซโกวีนา นอกจากนี้เขายังเป็นบุตรของอดีตประธานาธิบดีอาลียา อีเซตเบกอวิช วีรบุรุษของชาวบอสเนีย
== ชีวิตวัยเด็ก ==
บาคีร์ อีเซตเบกอวิช เกิดในซาราเยโว เขาเรียนชั้นประถมศึกษาและมัธยมศึกษาในซาราเยโว และเข้าศึกษาต่อในคณะสถาปัตยกรรมศาสตร์ มหาวิทยาลัยซาราเยโว จนสำเร็จการศึกษาในปี ค.ศ. 1981
==อาชีพ==
ในปี ค.ศ. 1982-1992 เขาทำงานในบริษัทสถาปัตยกรรมจนกระทั่งเกิดสงครามบอสเนีย เขาจึงต้องยุติอาชีพมาช่วยอาลียา อีเซตเบกอวิช พ่อของตนซึ่งเป็นประธานาธิบดี บาคีร์ อีเซตเบกอวิช เข้าสู่วงการการเมืองปี ค.ศ. 2000 เขาได้รับตำแหน่งผู้นำชาวมุสลิมบอสเนียในวันที่ 10 พฤศจิกายน ค.ศ. 2010 และดำรงตำแหน่งประธานคณะประธานาธิบดีบอสเนียและเฮอร์เซโกวีนา 2 สมัย
นักการเมืองชาวบอสเนีย
บุคคลจากซาราเยโว